Jocul mare- Armata regelui

Participantii vor extrage scuturi de diferite culori, plasându-se astfel fiecare intr-o echipa, dupa culoarea pe care a extras-o. Vor fi 5 echipe. Fiecare echipă îşi alege un căpitan care va primi fişa pentru raport pe care vor fi notate staţiile pe la care au ajuns. Li se dau material si lemn pentru confectionarea steagului echipei şi sunt îndrumati către statia 1. Toţi vor începe de la staţia 1, apoi, care cum termină cea u de facut aici porneşte prin tabără la căutarea unei alte staţii. Staţiile vor fi luate aleatoriu. Care armată găseşte prima o staţie- rămâne la ea, celelalte armate trebuind să caute alte staţii.

Toti cei ce s-au înscris în armată trebuie să termine jocul, nu se acceptă dezertori, si nici demisii pe caz de boală ☺. Dacă vreunul e mai slăbit sau nu se pricepe la ceva, ceilalţi îl ajută. O armată trebuie să fie unită. Moderatorii de la fiecare staţie vor scrie punctajele pe fişa de raport, iar când toată fişa e completată, echipa se va reîntoarce la final. Acolo vor preda fişa şi li se vor socoti punctajele.

La final se va ţine cont de:

-Punctele înscrise pe fişă;

- unitatea echipei-nr soldaţilor să fie acelaşi ca la inceput; ( daca lipseşte cineva, se scade 100 p întregii armate);

-Timpul in care au ajuns la capăt ( prima armata va primi 250p, iar urmatoarele, in ordinea sosirii -200p,150p, 100p, 50p);

- Carafa cu apă de izvor adusă plină;

**1.Staţia –CROITORIA REGALĂ**

(-2 moderatori- Abigail, Ahinoam, mese cu materiale textile în culorile echipei, foarfeci, brâie din carton, creioane colorate, bandă dublu adezivă.)

Echipele vor merge fiecare la masa cu material in culoarea echipei lor iar moderatorii le vor spune: ***Aveţi la dispoziţie 15 minute să vă confecţionaţi uniforma armatei voastre din aceste material; ar fi indicat să vă hotărâţi asupra unui model şi să confecţionaţi toate uniformele în acelaşi stil. În momentul în care aţi terminat, vă veţi aşeza frumos în şiruri ca o armată şi veţi striga: Armata ,,roşie´´ la raport! Acesta e semnalul ca aţi terminat iar noi vom veni în inspecţie. Echipele vor fi punctate in mod descrescător, in ordinea în care termină: prima echipă-> 50p, iar urmatoarele -> 40p, 30p, 20p, 10p. Se va puncta şi steagul şi aspectul armatei cu câte 20 puncte.***

**2. Staţia – MAGAZIA ARMATEI**

(1-2 moderatori – Evaluatorul militar si Administratorul de fonduri, ţinte cu scai, prăştii, cărămizi din carton.)

Moderatorul spune: ***V-aţi adunat armata si v-aţi confecţionat uniformele -felicitări soldaţi. Mai departe insă, aveţi nevoie să vă adunaţi fonduri pentru mâncare şi pentru cumpărarea cărămizilor cu care să vă construiţi intărituri ( ziduri de apărare) pe câmpul de luptă. Vă puteţi dovedi iscusinţa trăgând la ţintă pentru a câştiga diferite sume de arginţi ( puncte) sau acceptând diverse provocări din lista mea; provocările pot avea punctaj mare, dar numai daca sunt implinite. Cu arginţii câştigaţi vă puteţi cumpăra cărămizi. Vă vor fi de folos mai departe.***

**Staţia 3 – FIERĂRIA REGALĂ**

( Un moderator –Fierarul regal, săbii din carton, o Biblie pentru moderator, dar soldaţii ar fi preferabil să aiba Biblia lor; )

Moderatorul spune: ***Domnul să fie cu voi, vitejilor!! Văd că aţi pornit la luptă. Trebuie însă să vă procuraţi şi săbii. Aveţi nevoie de ele pentru luptă. Pentru cei ce cunoaşteţi cuvântul lui Dumnezeu, ştiţi că este considerat şi sabia creştinului, aşa că: fiecare soldat care îmi arată în Biblie un verset care conţine cuvântul ,,sabie´´- poate să îşi aleagă o sabie din arsenalul nostru special pregătit pentru voi. Deci, verset în schimbul unei săbii, dar versetele să nu se repete. Dacă nu aveţi o Biblie la voi- e trist; fie va faceţi rost de una – dar ştiţi că timpul trece- fie va împrumut eu una după ce îmi plătiţi o amendă de 100 p ☺. Asta e, nu poţi merge la luptă fără armă.***

**Staţia 4 - TABĂRA ISRAELITĂ**

( 1 moderator – Abişai, pietre pentru altar, două indicii- unul pentru preot, unul pentru miel. Preotul să fie un băiat cu un costum adecvat iar mielul poate fi o jucărie de pluş sau un confecţionat din carton; atenţie: pentru fiecare echipă trebuie un miel diferit -deci 4 în total- iar preotul se poate ascunde în locuri diferite după ce este găsit de fiecare echipă şi prin urmare este nevoie de 4 indicii diferite).

Moderatorul spune: ***Dragi soldaţi, aveţi o luptă importantă inainte, dar voi ştiţi după legea lui Moise ca înainte de orice lucrare trebuie să cerem binecuvântarea lui Dumnezeu şi să aducem o jertfă înaintea lui. Căpitanul să îşi impartă oastea în trei cete: Una să rămână aici să construiasca altarul ( ajung 2-3 persoane), alta să meargă să caute un miel\ viţel fără cusur şi să îl aducă , iar a treia ceata va trebui să găsească preotul care să ducă jertfa. El s-a pornit să vină înspre voi, dar cred că a rătăcit pe undeva pe drum. Aveţi aici un indiciu care vă va ajuta. Cu siguranţă v-a lăsat mesaje pe drum pentru cazul în care îl căutati. Să-l aduceţi aici să se roage pentru voi.***

( Preotul şi mielul sunt ascunse în locuri diferite. Indiciile primite în mână de către cetele care pleacă în căutare trebuie să fie de fapt câte o ghicitoare din care ei să îşi dea seama încotro să caute. Când preotul este adus, el pune jertfa pe altar şi le cere tuturor să plece capetele şi se roagă pentru ei – la modul serios: ***Doamne Tată ceresc, te rog să cercetezi aceşti viteji ostaşi ai Tăi, să le ierţi păcatele făcute cu voie şi fără voie, să Ii ajuţi să işi păstreze sufletul şi trăirea curate şi să lupte cu vrăjmaşul bazându-se în totul, totului tot, pe ajutorul dreptei Tale. Binecuvântarea Ta să îi insoţească în orice lucrare vor avea de făcut.Mulţumesc că m-ai ascultat. Amin.)***

Moderatorul strigă: ***Domnul e cu voi, vitejilor!!!-*** iar armata merge mai departe. Preotul se ascunde din nou pentru următoarea echipă.

**Staţia 5**  -VALEA TEREBINŢILOR

( - 2 moderatori- Goliat si Mediatorul dintre Goliat si armata, scut pentru Goliat, prăştii, baloane cu apă, o găleată unde să fie puse baloanele);

*Mediatorul spune:* ***Aţi intrat în armata lui David dar trebuie să va dovediţi la fel de vrednici ca el. Câte pietre a adunat David ca sa lupte impotriva lui Goliat? (5). Cu câte pietre a ajuns să îl lovească? ( 1). Foarte bine! Ei bine, avem şi noi aici un Goliat pe care vă dăm şansa să îl atingeţi cu pietrele acestea…apoase ☺ ( baloanele) si cu praştia. Dar Goliatul nostru e rapid şi are scut, se poate şi feri. Voi veţi trege pe rând, dar al doilea poate ţinti imediat după primul. Pentru ca sunteţi mai mulţi decât a fost David, va fi nevoie să il nimeriţi cu 5 ,,pietre’’, nu doar cu una. Doar atunci se va considera că biruinţa este a voastră. Deci…la atac!!***

*Moderatorul cronometrează: Dacă reuşesc în 5 minute, primesc un bonus de 100 p, dar dacă trec de 5 minute pierd bonusul. De acest bonus li se poate spune la finalul rundei ca şi surpriză.*

**6. Staţia – Piatra Ezel**

(Moderator- Ionatan, săgeţi- câte trei pentru fiecare echipă colorate în culorile echipei)

Ionatan spune: ***O, aţi ajuns exact la timp, dragi soldaţi. Am nevoie de ajutorul vostru: Ştiu că îl iubiţi şi îl slujiţi pe David aproape la fel de mult ca mine, deci vă rog să mă ajutaţi: Am de transmis un mesaj lui David, cu ajutorul a trei săgeţi dar... le-am rătăcit. Vă rog ajutaţi-mă să le găsesc cât mai repede. Ofer chiar recompensă pentru rapiditate. Împărţiţi-vă în trei cete şi fiecare ceată să caute după indiciile astea. Zonele X, Y, Z sunt ultimele locuri unde imi amintesc ca am tras cu ele. Vedeţi, aduceţi doar săgeţile de culoarea echipei voastre, de celălalte să nu vă atingeţi. Multumesc.***

Dacă vin înapoi cu toate cele 3 săgeţi in 5 minute primesc un bonus de 150 p. Pentru fiecare săgeată adusă după 5 minute se scade 50 p.

**7. Staţia – POARTA BETLEEMULUI**

Moderatori: 1-2 filisteni, Eleazar ( adică unul dintre cei trei viteji :Ioşeb-Başebet, Eleazar şi Şama), carafa pentru apă, găletuţele şi o găleată mare cu apă)

Eleazar***: Viteji soldaţi, când împăratului nostru- David, I s-a făcut dor de apă din fântâna de la poarta Betleemului, eu, alături de Ioşeb-Başebet şi Şama, ne-am riscat vieţile să îi implinim dorinţa. Voi aţi fi in stare să faceţi la fel?***

***Acolo e izvorul, aici e carafa pe care trebuie să o umpleţi, aici sunt găletuţele – e necesar să duceţi multe pentru că …carafa e mare, după cum vedeţi ☺; iar aceia sunt …filistenii fioroşi care vor încerca să vă oprească. Când umpleţi carafe până la refuz, ati câştigat. O luaţi şi o duceţi cu voi până la final, drept dovadă a vredniciei voastre.***

**8. Staţia – Întărirea cetătilor**

(Moderator- Ioab, 2-3 filisteni, migiuţe, cărămizi ? săbii?)

Ioab: ***Vitejii soldaţi ai regelui, întăriţi-vă şi incurajaţi-vă; Vă stă inainte o luptă mare; Aveţi la voi săbiile? Aveţi şi cărămizile? Felicitări. Întăriţi zidul de apărare al cetăţii cu aceste cărămizi, cetatea fiind în locul acesta ( arată spre un loc gol cu gesturi care să sugereze măreţia unei cetăţi). Construiţi o parte din zidul de apărare in ce formă doriţi voi. Apoi vă plasaţi in jurul cetăţii, in cerc la distante de aprox un braţ intre voi şi apăraţi cetatea de atacurile filistenilor. Nu veţi apăra zidul cu propriile voastre trupuri – nu, nu vă cerem o aşa mare jertfă- ci doar să o apăraţi cu săbiile ☺. Deci, când filistenii vor porni atacul, ei vor încerca să distrugă zidul iar voi veţi apăra zidul parând atacul cu săbiile. După ce termină muniţia, Filistenii au voie să caute orice minge ieşita din cerc şi să mai lovească. Aveţi 5 min la dispozitie. Pentru fiecare cărămidă rămasă în zid veţi primi 50 p. Începeţi soldaţi!***

Ioab opreşte jocul la 5 minute- sau jocul se poate opri şi mai repede dacă filistenii nu mai au mingi; Numără cărămizile rămase in picioare şi le notează punctajul pe fişa de raport.